פאולו קונטה

פאולו קונטה (באיטלקית Paolo Conte נולד ב-6 בינואר 1937) הוא זמר, מלחין ופסנתרן איטלקי אשר מוכר בזכות קולו הגרוני. סגוננו המוזיקלי הוא איטלקי ים-תיכוני המשולב עם ג'אז. קונטה נולד בעיר אסטי שבמחוז פיימונטה, הוריו היו חובבי ג'אז מושבעים ויחד עם אחיו הצעיר ג'ורג'יו בילה את שנות ילדותו בהאזנה להקלטות ג'אז ובלוז מוקדמות, דבר אשר השפיע על אופיו המוזיקלי. בסיום בית הספר למד משפטים באוניברסיטת פארמה, ולאחר סיום הלימודים החל לעבוד כעורך דין אצל אביו, ובמקביל המשיך בלימודיו המוזיקליים. הוא למד לנגן על טרומבון, ויברפון ופסנתר והקים להקת ג'אז עם אחיו אשר שימש כמתופף. מיומנותיו של קונטה לחיבור מוזיקה ועיבודים מקוריים הוכרו על ידי מפיק המוזיקה האיטלקי לילי גרקו (איט'), שהכיר את קונטה למלחין ויטו פללביציני (איט') ויחד הם כתבו מספר שירים בין השנים 1968 ל-1970, בין היתר את הלהיט Azzurro (אנ') לאדריאנו צ'לנטנו (המוכר בישראל גם בגרסתו העברית "אמרו לו", במילותיו של עלי מוהר ובביצועו של אריק איינשטיין), את "Insieme a te non ci sto più" לקטרינה קאזלי, את "Deborah" לפאוסטו ליאלי ואת "Mexico e nuvole" לאנזו ג'אנצ'י. בשנת 1974 הקליט קונטה את אלבומו הראשון, הנושא את שמו "פאולו קונטה". ב-1975 הוציא אלבום נוסף בעל שם זהה. בעקבות סדרת מופעים שהתקבלו בקלאב טנקו בסן רמו בשנת 1976 וההצלחה המסחרית של אלבומו השלישי "Un gelato al limon" (גלידת לימון), החליט קונטה לנטוש את עיסוקו כעורך דין ולהמקד בקרירה של זמר ומלחין. כמה משיריו הפופולריים ביותר של קונטה שימשו כפסקול בסרטי קולנוע. בין היתר, שירו "Come Di" בסרטים "I Am David" (אנ') (בשנת 2003) ובסרט "מיקי עיניים כחולות" (1999), "Via con me", אשר מוכר גם כ-"It's wonderful", בסרטים "נשיקה צרפתית" משנת 1995 (אנ'), "המטבח של מרתה" ובסרט "ברוכים הבאים לקולינווד". בנוסף שירו "L'Orchestrina" ליוה את נעימת הסיום של פרקים 3–4 בסדרה "האפיפיור החדש". "אמרו לו" בביצוע אריק איינשטיין למילים של עלי מוהר על פי הלחן של Azzurro. "יריב אימונים" בביצוע רפי אדר ואבי בללי על פי הלחן של Sparring Partner. "זה משהו" בביצוע רפי אדר ומאור כהן על פי הלחן של Via con me. "קמפרי עם לימון" בביצוע רפי אדר ללחן של Gelato Al Limon. בשנת 1997 זכה קונטה במקום הראשון בפרס "סרט הכסף" של האגודה האיטלקית לקולנע ליצרה המוזיקלית הטובה ביותר בקולנע האיטלקי לאותה השנה על המוזיקה בסרט האנימציה La freccia azzurra (החץ הכחול). בשנת 1999 הוענק לקונטה "צלב הכשרון של הרפובליקה האיטלקית" על ידי נשיא איטליה ג'ורג'ו נפוליטנו על הישגיו הבולטים בתחום המוזיקה. בשנת 2001 קיבל את אות מסדר האמנויות והספרות של צרפת. בשנת 2015 זכה בפרס גלילאו (אנ') בתחום המוזיקה. Paolo Conte - 1974 Paolo Conte - 1975 Un gelato al limon - 1979 Paris milonga - 1981 Appunti di viaggio - 1982 Paolo Conte - 1984 Parole d'amore scritte a macchina - 1990 1992 - 900 Una faccia in prestito - 1995 Razmataz - 2000 Elegia - 2004 Psiche - 2008 Nelson - 2010 Snob - 2014 Amazing Game - 2016 מדיה וקבצים בנושא פאולו קונטה בוויקישיתוף אתר האינטרנט הרשמי של פאולו קונטה (באיטלקית) פאולו קונטה, ברשת החברתית פייסבוק פאולו קונטה, ברשת החברתית אקס (טוויטר) פאולו קונטה, במסד הנתונים הקולנועיים IMDb (באנגלית) פאולו קונטה, באתר AllMusic (באנגלית) פאולו קונטה, באתר MusicBrainz (באנגלית) פאולו קונטה, באתר דיזר פאולו קונטה, באתר Yandex.Music (ברוסית) פאולו קונטה, באתר Discogs (באנגלית) פאולו קונטה, באתר Songkick (באנגלית) פאולו קונטה, באתר Genius פאולו קונטה, באתר SecondHandSongs פאולו קונטה, באתר DNCI פאולו קונטה, באתר בילבורד (באנגלית) פאולו קונטה (1937-), דף שער בספרייה הלאומית זה משהו (בואי איתי) רפי אדר ומאור כהן paolo conte via con me